Towerinstraat 14, ReBusfontein – Vuurvliegie se lekkervurigeaffêre
Towerinstraat 14, ReBusfontein
Date: May 9, 2019Author: Vuurvliegie se lekkervurigeaffêre 26 Comments
Welkom by Towerinstraat 14. Die huise se naam is Verwagting. Sien ek het nou net opgevlieg om nog 'n glas te gaan haal, want my gas(te) is aan die opdaag. My liewe Ringo lê en rus. Hier op Rebusfontein het hy vir Trompie, vier katte en Pasella om mee te kerjakker.
(Die voordeur van my is 'n kosbare skildery deur Karien Boonzaaier- met 'n storie van sy eie – ek sal anderdag daaroor vertel)
By die voordeur in die gang, saam met baie skilderye is hierdie mooi woorde:
Die hegte band onder die Towerinne is getuie hiervan.
My huisie is 'n boekery met meubels wat stories van verre reise onder andere op ossewaens vertel. Alles het 'n storie. Boeke en plante en kleur is aan die orde van die dag.
Hier bly swaeltjies by Nommer 14. Intaka zomzi – voëltjies van die huis. Heilig en 'n teken van God se genade. Boodskappers van 'n beter wêreld so glo die Nguni volke van ons land.
Stap jy deur my agtertuin so asof Frida Kahlo self hier was, sal jy die karooveld sien. Koedoe in die namiddag son aan't smul by die spekboom heining. En as die son sak, lê die vir-ewig berge van my geliefde Camdeboo.
Welkom by my huis. Kom ons klink 'n glasie.
Tot volgende maand wanneer ons ingeburger en snoer-snoer saam verder gaan avontuur op ReBusfontein.
Previous Previous post: Horries Hoeserige Herfs
Next Next post: Lê jou eier: Om die feestafel op ReBusfontein
26 thoughts on "Towerinstraat 14, ReBusfontein"
Oeg julle almal se huisies is so mooi en kleurvol, ek is bevrees ek sou sleg afsteek daar. Net neutral kleure en NIKS teen my mure of op kaste nie 😆
Behalwe boeke. Ek sal 'n huis wou hê wat OORVOL boeke is 🙂
Wil jy nie maar by huisie nr16 intrek nie? Ek weet dit sal net so 'n mooi huisie wees.
O, ek is mal oor jou troonkamer. Ag, ek bedoel jou biblioteek. Maar ek sal ook heerlik kuier by daardie tafel op die pragtige vloerteëls. So met al die plante rondom my. Ek praat mos met plante. Jou huisie het 'n naam – dis so oulik. Ek moet 'n naam uitdink vir myne ook.
Ek is ook 'n plantprater.
*Fluister* Ek skel sommer op die plante wat nie wil groei nie. Dit werk.
Ek dreig ook noem hulle by die naam en dan gee ek tlc na die raas. Werk soms, soms nie.🌻🙈
Ek het nou vir jou troonkamer gelag. Kry 'n mens jou ooit van die troon af? Jou huisie is huislik viurvliegie en daardie woorde in die gang sê presies hoe dit is.
Jong as huisies klein is en boeke baie – dan moet troonkamers so lyk. Kon nog nooit uit my kop troon nie, en die klankwegvat bottel se woorde ken ek uit my kop! 😉
Weet nie of jy al ooit na Ravi Zacharias (an Indian-born Canadian-American Christian apologist) geluister het nie. Mensig die man is geleerd….maar wat my laat glimag het is toe hy vertel dat hy en sy vrou na 'n kleiner plekkie toe trek en sy grootste bekommernis is sy 9 000 boeke. Op die oomblik weet hy presies waar elkeen op die boekrak staan….nou moet hy van vooraf plek vind en organiseer. Sy vriend Dallas Willard (nou oorlede) het ek in die boek Soul Keeping gelees het 'n huisie in Box Canyon (waar hy gebly het) of gekoop of gehuur net vir sy boeke. En ek het gedog ek is lief vir lees 😊 As jy Ravi nie ken nie luister gerus op utube na hom, het 'n idee jy sal daarvan hou.
Sal bietjie gaan luister. Dankie Kameel.
Jou idee van die troonkamer en myne is dieselfde. In my badkamer is 'n mandjie met 'n blokraaisel woordeboek, 'n houertjie met penne, uitveers en potlode, tydskrifte of sommer Huisgenoot se groot blokraaiselboek! Ja, ek weet dis ongesond om te lank in daardie posisie te wees, maar jinne! Daar kom baie inspirasie daai kere…Ek is dol oor jou huisie. Dit lyk soos 'n paradys!
Sien, dis hoekom ons maats is. My ou leesbril is ook in die mandjie! 🙂
Myne ook…gekraakte glas en al!!
And your tribe will gather… Dis pragtige woorde daar by jou ingang, Vuurvliegie. En daardie mooiste skildery! Jong, kuier gaan ons kuier.
Ek moet nog vir julle die skildery se storie vertel. Dis spesiaal.
Kleur om elke hoek en draai! Dis so mooi! Ek is mal daaroor! En jpu biblioteek in die kleinhuisie is baie indrukwekkend.
Dankie Toortsie. 📚📚
Is dit Ringo daar by jou voordeur? So dis hoe 'n towerhond lyk, hy's so mooi!
Ringo is net wie ons wil hê hy moet wees op Rebusfontein. By die regte huis is hy een van twee Schnauzers. Sy boetie is Milo. Dan het hulle nog vir gitswart Koda die Labrabull en slangvanger en Oscar ons bejaarde Yorkie sans tande. Die towerhond in die skildery is sommer al my vierbeenkinder al heen en die by my.😉
Oe wow, dit lyk of mens slangetjies en leertjies kan speel in jou tuin. Dis cool, loooooove die troonkamer maar die hele huis is ouwwwlik.
Besige plek vir vuurvliegie gefladder in my brein. 😉
Dit is stunning, pas by jou. So bly oor jou troonkamer, hoop jy het 2, weet 2 gaan baieeeee best wees. Ek is Mal oor die woorde by die skildery. En die swaeltjies, wat 'n mooi beskrywing van julle, 🌻🤗